CELEX: 62018TN0751
Language: da
Date: 2018-12-21 00:00:00
Title: Sag T-751/18: Sag anlagt den 21. december 2018 — Daimler mod Kommissionen

11.3.2019   
            
            
               DA
            
            
               Den Europæiske Unions Tidende
            
            
               C 93/64
            
         
      Sag anlagt den 21. december 2018 — Daimler mod Kommissionen
      (Sag T-751/18)
      (2019/C 93/85)
      Processprog: tysk
      
         Parter
      
      
         Sagsøger: Daimler AG (Stuttgart, Tyskland) (ved advokaterne N. Wimmer, C. Arhold og G. Ollinger)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse i henhold til artikel 12, stk. 2, i gennemførelsesforordning (EU) nr. 725/2011 (1) af 22. oktober 2018, CLIMA/C4/WB/sg Ares(2018) med referencen Ares(2018)5413709 annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført følgende anbringender.
      
                  1.
               
               
                  Første anbringende om tilsidesættelse af artikel 12, stk. 1, andet punktum, i gennemførelsesforordning (EU) nr. 725/2011, sammenholdt med artikel 1, stk. 3, i gennemførelsesafgørelse (EU) 2015/158 (2)
                  
                  
                              —
                           
                           
                              Inden for rammerne af det første anbringende gøres det gældende, at Kommissionen har tilsidesat artikel 12, stk. 1, andet punktum, i gennemførelsesforordning (EU) nr. 725/2011, sammenholdt med artikel 1, stk. 3, i gennemførelsesafgørelse (EU) 2015/158, da den i forbindelse med prøvningen af CO2-besparelserne afveg fra den tilladte prøvningsmetodologi derved, at den anvendte en fejlagtig Willans-faktor.
                           
                        
            
                  2.
               
               
                  Andet anbringende om tilsidesættelse af artikel 12, stk. 1, andet pkt., i gennemførelsesforordning (EU) nr. 725/2011, sammenholdt med artikel 1, stk. 3, i gennemførelsesafgørelse (EU) 2015/158, og med artikel 6, stk. 1, i gennemførelsesforordning (EU) nr. 725/2011
                  
                              —
                           
                           
                              Inden for rammerne af det andet anbringende gøres det gældende, at Kommissionen har tilsidesat artikel 12, stk. 1, andet pkt., i gennemførelsesforordning (EU) 725/2011, sammenholdt med artikel 1, stk. 3, i gennemførelsesafgørelse (EU) 2015/158, og med artikel 6, stk. 1, i gennemførelsesforordning (EU) nr. 725/2011, idet den inden for rammerne af den prøvningsmetode, den anvendte til ad-hoc-prøvningen, ikke foretog den krævede specifikke forbehandling.
                           
                        
            
                  3.
               
               
                  Tredje anbringende om tilsidesættelse af artikel 12, stk. 2, i gennemførelsesforordning (EU) nr. 725/2011
                  
                              —
                           
                           
                              Inden for rammerne af det tredje anbringende gøres det gældende, at Kommissionen har tilsidesat artikel 12, stk. 2, i gennemførelsesforordning (EU) nr. 725/2011, idet den anordnede, at der ikke skulle tages hensyn til miljøinnovationen for det forudgående år 2017, selv om bestemmelsen udtrykkeligt kun tillader, at der kan træffes afgørelse om ikke at tage hensyn til disse for det følgende år.
                           
                        
            
                  4.
               
               
                  Fjerde anbringende om tilsidesættelse af retten til at blive hørt
                  
                              —
                           
                           
                              Inden for rammerne af det fjerde anbringende gøres det gældende, at sagsøgerens ret til at blive hørt i overensstemmelse med kravene i det almindelige princip om overholdelse af retten til forsvar og kravene i henhold til artikel 41, stk. 2, i chartret om grundlæggende rettigheder, er blevet tilsidesat. Kommissionen tillod en udveksling af retlige holdninger, men traf efterfølgende den anfægtede afgørelse.
                           
                        
            
                  5.
               
               
                  Femte anbringende om tilsidesættelse af begrundelsespligten
                  
                              —
                           
                           
                              Inden for rammerne af det femte anbringende gøres det gældende, at afgørelsen ikke er begrundet i overensstemmelse med artikel 296, stk. 2, TEUF, og artikel 41, stk. 2, litra c), i chartret om grundlæggende rettigheder. Kommissionen henviste i den anfægtede afgørelse kun vagt til fravigelser i testmetoden, men udtalte sig ikke om spørgsmål, der var afgørende for afgørelsen, om og hvorvidt prøvningsmetoden krævede en specifik forbehandling, og om Kommissionen tillod en sådan prøvningsmetode i gennemførelsesafgørelse (EU) 2015/158.
                           
                        
            
         (1)  Kommissionens gennemførelsesforordning (EU) nr. 725/2011 af 25.7.2011 om indførelse af en procedure for godkendelse og certificering af innovative teknologier til nedbringelse af CO2-emissionerne fra personbiler i henhold til Europa-Parlamentets og Rådets forordning (EF) nr. 443/2009 (EUT 2011, L 194 af 26.7.2011, s. 19).
      
         (2)  Kommissionens gennemførelsesafgørelse (EU) 2015/158 af 30.1.2015 om godkendelse af to højeffektive generatorer fra Robert Bosch GmbH som innovative teknologier til nedbringelse af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009 (EUT 2015, L 26 af 31.1.2015, s. 31).